NaiveNeuron/SloPal huggingface dataset:
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 125 poslancov, za 121, proti žiadny, zdržali sa 2, nehlasovali 2. Uvedený návrh sme schválili.
Blaha, Ľuboš, podpredseda NR SR (2024-04-17):
Pán poslanec Viliam Zahorčák.
Suja, Miroslav, poslanec NR SR (2020-12-09):
Ďakujem za slovo, pán predsedajúci. Pán poslanec, ľudia to vnímajú tak, že Igor Matovič dal tých 45 dní naschvál, aby potom mohol vyhlásiť ďalších 90 dní. A keď zistil, že zákon mu to neumožňuje, tak ste sa vrátili k tým 45 dňom a dostali ste tých 90 dní, tak to vnímajú ľudia. Viacerí právnici sa zhodli, niektorí, máte pravdu, že mali iný názor, že ste vlastne takto obišli zákon. Najmä, dúfam, že o tom niekedy Ústavný súd bude rozhodovať a rozhodne, či to bolo správne, alebo nie. Ale toto je názor väčšiny ľudí. A ja sa vás chcem spýtať, kde je garancia toho, že to nebude menej ako 20 dní vyhlásenie núdzového stavu odteraz. Kto nám to môže zagarantovať? Ja by som len to chcel vedieť. Raz som sa pýtal, asi včera alebo predvčerom na váš názor ohľadom tých pozmeňujúcich návrhov, vy ste povedal, že áno, že sú zlé a dobrý je len Alinov, vidíte, neprešiel ani ten. Tak preto by som chcel vedieť, že kde je garancia alebo kto nám zagarantuje to, že to bude naozaj tých 20 dní a viacej, aby sme mohli o tom rozhodnúť, a nie menej. Aby takto sa neobchádzal parlament. Mňa len toto zaujíma, tá kontrola, lebo v súčasnej situácii tu nikto nič negarantuje. (Povedané so smiechom.)
Dostál, Ondrej, poslanec NR SR (2018-10-18):
Ďakujem. No, ja tento návrh podporujem a zaujalo ma, čo pán poslanec Pavelka hovoril v závere svojho vystúpenia, a teda to je úcta k zákonu. Lebo naozaj nemali by sme pristupovať k zákonom tak, že sa dodržiavajú len, keď nám to vyhovuje, a keď nám to nevyhovuje, tak buď ich úplne ignorujeme, alebo nájdeme cestu, ako ich obísť. Ja sa stotožňujem aj s tou filozofiou, že; lebo možným riešením je, že nevypustilo by sa to ustanovenie zákona, ktoré vy navrhujete vypustiť úplne zo zákona, ale by sa tam dal nejaký iný termín a zase by sa to posunulo o týždeň alebo o dva. No ale tak tým by sme ten problém možno iba niekde posunuli, ale nevyriešili, lebo tak ešte sa nám trochu oteplí a zasa budeme mať podobný problém. Čiže ak tomu nebránia nejaké závažné okolnosti typu, že niečo od nás vyžaduje legislatíva aj Európskej únie a musíme byť v súlade, alebo ak to nie je nevyhnutné pre nejaký dôležitý verejný záujem, ochranu spotrebiteľa, kvalitu podnikateľského prostredia alebo podobne, no tak by sme nemali zbytočne stanovovať nejaké regulácie a povinnosti tam, kde to nie je nevyhnutné. A beriem aj tú argumentáciu, čo sa týka kvality, lebo toho nekvalitného burčiaku sa predáva plno aj počas toho obdobia, keď sa môže predávať, takže toto nemôže byť... (Prerušenie vystúpenia časomerom.)
Šimko, Jozef, poslanec NR SR (2021-04-01):
Ďakujem pekne. Vážený pán podpredseda, vážený pán predseda vlády Slovenskej republiky, vážené kolegyne, kolegovia, ja som si pozorne vypočul pána Kotlebu. Vážení priatelia, kolegyne, kolegovia, neviem ako vy, ale ja si dovoľujem otvorene povedať, že pokiaľ dnes opäť predĺžime núdzový stav, tak opäť ideme ďalej ničiť malých a stredných podnikateľov žijúcich na území Slovenskej republiky. To si už, preboha, konečne všetci uvedomme. Však ničíme si našich vlastných obyvateľov, a pritom super-, hypermarkety, ako to naznačil pán Kotleba, my im pomáhame zarábať miliónové hodnoty na tomto chudobnom slovenskom národe. To si už konečne skutočne všetci uvedomme. Však, preboha, naďalej budú zavreté kaderníctva, holičstvá, opravovne obuvi, hotelieri, všetko, všetko bude uzavreté. Však dokedy tento národ vydrží tento kritický ekonomický tlak zo strany samotnej vlády Slovenskej republiky? A nehovorte mi, že v podstate ostatné krajiny to isté robia. Áno, robia, aj tam sú isté chyby, ale dneska situácia na území Slovenskej republiky sa zlepšuje, pretože mali sme skoro štyritisíc ľudí v nemocniciach, dneska máme dačo nad tritisíc. My napríklad, okres Rimavská Sobota, už nie sme čierny okres, situácia sa trošku zlepšuje. Ale ako hovoril pán Kotleba, vážení kolegovia, vážený pán minister, bývalý pán minister zdravotníctva alebo aj teraz súčasný, ktorý bude, ja skutočne navrhujem, liečme konečne tých ľudí a neliečme ich tak, že ak teda zistíme pozitivitu u toho konkrétneho občana pozitívne testovaného, tak zájde za obvodným lekárom, ten lekár ho vypíše, dá do karantény a tým to hasne, ale žiaden liek sa neposkytne pre toho občana. Tak zato hovorím, vážené kolegyne, kolegovia, vážený pán predseda vlády, v tomto duchu treba usmerniť aj nového, novovymenovaného ministra zdravotníctva.
Jurinová, Erika, poslankyňa NR SR (2017-06-14):
Ja len kratučkú poznámku by som si dovolila. Pani kolegyňa, to mi príde ako taká možno závisť z vašej strany. Ja beriem, že ľudia, ktorí boli spojení s druhou svetovou vojnou, si zaslúžia odškodnenie, ale ja by som sa možnože zároveň cez tento príspevok predkladateľov spýtala, že či tak ako sa snažia vybojovať nejaké prilepšenie pre veteránov vojny a ich blízkych príslušníkov, že či nebudú uvažovať vybojovať takéto zadosťučinenie aj pre tých, ktorí zažili hrôzy iného režimu, komunistického režimu. Bude možnosť hlasovať o takom návrhu zákona na októbrovej schôdzi. Ďakujem.
Dostál, Ondrej, poslanec NR SR (2023-11-16):
Je prirodzené, pán minister, že ste predmetom záujmu aj teda čo sa týka otázok, aj čo sa týka odvolávania, budete prvý člen vlády, ktorý bude čeliť návrhu na vyslovenie nedôvery, takže zrejme si robíte svoju robotu tak, ako sa od vás očakáva. Ale v súvislosti s tým, že neboli použité žiadne donucovacie prostriedky, naozaj by som sa chcel spýtať, že či pri trestnom čine a pri podozrení, že niekto neoprávnene používa služobné vozidlo je bežné, že je v tom služobnom vozidle zastavený svojimi kolegami alebo teda príslušníkmi, príslušníkmi Policajného zboru s majákmi, že je pri tom prítomný prokurátor krajskej prokuratúry. Môžem túto otázku potom položiť aj cez infozákon a ak, ak teda z hlavy asi nebudete vedieť, len teda či si myslíte, že takto sa bežne postupuje pri preverovaní takýchto podozrení, lebo teda mne sa to zdá veľmi neobvyklé.
Bugár, Béla, podpredseda NR SR (2019-06-27):
Ďakujem pekne. Pán spravodajca? Nie. Prerušujem rokovanie o tomto bode programu. Budeme pokračovať návrhom Výboru Národnej rady Slovenskej republiky pre ľudské práva a národnostné menšiny na prijatie uznesenia Národnej rady Slovenskej republiky o ochrane slobody náboženstva alebo viery a pomoci prenasledovaným kresťanom a iným náboženským komunitám vo svete (tlač 1554). Dávam slovo poslankyni Anne Verešovej. Nech sa páči.
Vančo, Branislav, poslanec NR SR (2024-02-16):
Ďakujem za slovo, pán predsedajúci. Ďakujem, kolega Grendel, za to, že ste na to reagovali a ešte, ešte to rozvili. Ja som v tom momente, lebo naozaj to je úžasné počuť takúto interpretáciu konania pani prezidentky. Takisto ďakujem, Lucia, že si to, že si to, že si rozvila túto tému. Je, je úplne jasné, čo si pani prezidentka myslí, je úplne jasné, že tento promafiánsky balíček chce zastaviť, pretože, pretože je to niečo, čo je v rozpore so všetkým od skráteného legislatívneho konania cez ešte dodatočné skrátenie rozpráv v rámci toho skráteného legislatívneho konania a, samozrejme, aj tie veci, čo obsahuje, zrušenie Úradu špeciálnej prokuratúry, trestné sadzby znížené, kombinácia zníženia trestných sadzieb, skrátenia premlčacích dôb, a teda nielen pre korupčníkov, podvodníkov a zlodejov, ale aj pre násilníkov a vrahov. To je naozaj niečo, čo je neslýchané a je úplne, úplne jasné, že prezidentka to legitímne, legitímnym spôsobom, využitím svojich právomocí chce napadnúť na súde a zastaviť to. A ja veľmi oceňujem toto rozhodnutie a aj schvaľujem ten postup, ktorý zvolila. Vďaka.
Senko, Ján, poslanec NR SR (2019-09-17):
Teraz dajte hlasovať o bode č. 2 pozmeňujúceho návrhu pána poslanca Dostála. Uvádzam, že tento pozmeňujúci návrh je totožný s pozmeňujúcim návrhom pána poslanca Vavreka, ktorý nebol podaný po dohode poslancov koaličných strán.
Hort, Milan, podpredseda NR SR (2011-07-07):
Tak, nech sa páči.
Bugár, Béla, podpredseda NR SR (2011-03-30):
Nech sa páči, prezentujme sa a hlasujeme. (Hlasovanie.) Prítomných 81, za 78, proti 1, zdržali sa 2. Konštatujem, že Národná rada schválila v skrátenom legislatívnom konaní tento návrh zákona, tým pádom prerokujeme ho v prvom čítaní. Takže teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov . Nech sa páči, pán minister, máte slovo.
Grendel, Gábor, poslanec NR SR (2018-06-19):
Ďakujem za slovo. Ja len pre vysvetlenie, ten príklad „Harabin“ som nepoužil preto, lebo by som si reálne myslel, že naša komisia vyberie troch „Harabinov“, ten príklad som použil preto, aby som zdôraznil alebo pripomenul, že naše inštitúcie niektoré, ako je napríklad Národný bezpečnostný úrad alebo disciplinárne senáty, fungujú zle. A na jednu vec sme ešte zabudli a síce, dobre, budeme mať prokurátora teda toho európskeho, pod ktorým budú fungovať tí slovenskí, a povedzme, že to nebudú „Harabinovia“, ale budú to „Špirkovia“, ako príklad uvádzam. Pán Špirko už nebude môcť, nebojte sa, pán Hrnko, pán Špirko nebude môcť pracovať pre Európsku prokuratúru, lebo bol disciplinárne previnilý. Ale vyšetrovať budú slovenskí policajti a na konci dňa, keď príde k súdnemu procesu, tak kde bude ten súdny proces? Samozrejme, na Slovensku. Takže na konci dňa slovenské súdy rozhodnú o tom, či tí zlodeji, ktorí tie eurofondy na Slovensku rozkradli, sú vinní, alebo nie sú vinní.
Bugár, Béla, podpredseda NR SR (2017-09-07):
Na vystúpenie pána poslanca s faktickými poznámkami dvaja. Pán poslanec Sopko ako prvý.
Marcinková, Vladimíra, poslankyňa NR SR (2023-02-02):
Ďakujem. Začnem s reakciou na pána Blcháča. Toto je dobrá otázka. Tieto škôlky fungujú v podstate ako súkromné škôlky, čiže nemajú žiadny nárok ako keby žiadať od obce alebo mesta nejaký príspevok. Čiže nie, tam skôr vidím výhodu pre mesto a obec, keď odľahčia vlastne tú kapacitu detí, tak berú na seba povinnosť aj hradiť a vlastne riešiť prevádzkové náklady za takúto podnikovú škôlku, čiže tam to je podľa mňa len benefitom pre danú komunitu a pre danú samosprávu. Veľmi pekne sa chcem poďakovať všetkým, ktorí vyjadrili podporu tomuto návrhu, a toľko z mojej strany. Ďakujem.
Richter, Ján, minister práce, sociálnych vecí a rodiny SR (2014-09-09):
Ďakujem pekne za slovo, pani podpredsedníčka Národnej rady. Vážené panie poslankyne, páni poslanci, Ministerstvo práce, sociálnych vecí a rodiny Slovenskej republiky po vykonaní zásadných opatrení v dôchodkovom systéme, ktoré podporili jeho dlhodobú stabilitu a finančnú udržateľnosť, sa v tomto období primárne orientuje na sociálne najzraniteľnejšie skupiny obyvateľstva. Medzi tieto skupiny ohrozené sociálnym vylúčením patria aj poberatelia dôchodkov. Jednou z dôležitých sociálnych výziev je vytváranie predpokladov na zvyšovanie kvality života občanov, celkovej životnej úrovne nízkopríjmových poberateľov dôchodkov práve vo vianočnom období, pretože práve vianočné obdobie je obdobím, ktoré so sebou prináša vyššiu finančnú záťaž. K naplneniu tohto cieľa má prispieť práve zvýšenie vianočného príspevku k dôchodku. Návrhom zákona sa zvyšuje miera solidarity s poberateľmi najnižších dôchodkov. Navrhuje sa zvýšenie maximálnej sumy vianočného príspevku zo 75 eura na 87,26 eura. Dochádza tak k zvýšeniu o 12,26 eura. Poberatelia nízkych dôchodkov do výšky životného minima budú mať nárok na maximálnu sumu vianočného príspevku, to je 87,26 eura. So stúpajúcou sumou dôchodku, respektíve viacerých dôchodkov sa bude suma vianočného príspevku postupne znižovať. V roku 2014 bude mať nárok na vianočný príspevok taký poberateľ dôchodku, respektíve viacerých dôchodkov, ktorých suma je najviac 494,40 eur. Naviac s cieľom ďalšieho zlepšenia postavenia nízkopríjmových dôchodcov sa v roku 2014 navrhuje aj jednorazové zvýšenie sumy vianočného príspevku o ďalších 12,74 eura. Toto jednorazové zvýšenie sa bude týkať tých poberateľov vianočného príspevku, ktorých dôchodky, respektíve sumy viacerých dôchodkov sú maximálne do výšky dvojnásobku sumy životného minima. Nami navrhované zmeny budú v praxi znamenať, že maximálna suma vianočného príspevku jednorazového zvýšenia v roku 2014 bude pre dôchodky nepresahujúce sumu životného minima rovných 100 eur. Novou právnou úpravou sa má docieliť aj zmena v spôsobe posudzovania nároku na vianočný príspevok tak, aby ustanovené podmienky reflektovali všetky vyplácané dôchodky z cudziny, dôchodky vyplácané zo systému starobného dôchodkového sporenia a dôchodky vyplácané z osobitného systému sociálneho zabezpečenia policajtov a vojakov. V dôsledku takejto právnej úpravy bude vianočný príspevok spolu s jednorazovým zvýšením poskytnutý práve tým poberateľom, ktorých skutočný nízky dôchodkový príjem vyplácanie vianočného príspevku reálne odôvodňuje. Poskytnutie vianočného príspevku bude mať pozitívny vplyv približne na 1 158 760 poberateľov dôchodkov a jednorazové zvýšenie vianočného príspevku v roku 2014 bude mať pozitívny vplyv až na 784 790 poberateľov dôchodkov. Ďakujem pekne. Skončil som, pani podpredsedníčka.
V. Veteška, podpredseda NR SR: (2005-06-22):
Vážené panie poslankyne, vážení páni poslanci, prerušujem dnešné  rokovanie 44. schôdze Národnej rady Slovenskej republiky. Pokračovať budeme zajtra ráno o 9.00 hodine v súlade so schváleným programom rokovania Národnej rady. (Prerušenie rokovania o 19.05 hodine.)
Jurinová, Erika, podpredsedníčka NR SR (2012-09-14):
Ďakujem pekne pánovi poslancovi. Môžem poprosiť, páni poslanci, alebo teda, pán minister, pri dverách, páni, prepáčte, že rušíte. Nech sa páči, pán poslanec Matovič.
Blanár, Juraj, podpredseda NR SR (2023-03-28):
Pán poslanec Tomáš.
Vetrák, Milan, poslanec NR SR (2021-10-22):
Ďakujem pekne. Áno, ten nákup učebníc, on sa dá riešiť aj iným spôsobom, ako je dnes. Dnes sa aj mne osobne zdá tak administratívne o dosť komplikovanejší, ako by sa to dalo urobiť, a chceme o tom rokovať či už s ministerstvom školstva, ale aj s pánom predsedom Úradu pre Slovákov žijúcich v zahraničí. Nechcem predbiehať, ale súhlasím s tebou, pani poslankyňa Kozelová, že treba s tým niečo robiť, lebo aj vďaka tomu potom môžu napredovať tie vzdelávacie centrá najmä v krajinách, kde Slováci nie sú uznaní ako národnostná menšina. A pokiaľ ide o tému volieb zo zahraničia, naozaj veľká téma. Ja som to preto len tak nadhodil, lebo viem, že máme tu, aj v prvom čítaní sme už schválili, pôjde do druhého čítania taká menšia novela volebných zákonov, aj keď táto téma by mala prísť rozpracovaná a predložená by mala byť do parlamentu budúci rok. Ja myslím, že asi sa toho dotkneme aj, aj, aj v druhom čítaní v nejakej rozprave k tej novele, ktorá je predložená, hoci teda nie je to tam upravené. Ambasády bez toho, aby ministerstvo zahraničných vecí povedalo, či áno a v akom rozsahu, lebo aj vytváranie okrskových komisií na ambasádach je asi tá najzložitejšia vec z toho celého. Skôr možno tá prvá fáza pri, pomoc pri tých registráciách, dostupnosť tých volebných obálok na ambasádach a podobne, že tam osobne ja to vidím priechodnejšie, ale nechám to na pána ministra. Pokiaľ ide o to zjednodušovanie tých volieb poštou, aj tam sa dá veľa vymyslieť, veľa, veľa spraviť v prospech elektronizácie a na tom ministerstvo vnútra robí. Sám som sa minulý týždeň s nimi stretol a dve hodiny mi to podrobne vysvetľovali, takže robí sa na tom, ale výsledky budú vidieť až budúci rok. No a tá voľba zo zahraničia elektronicky, skôr momentálne sa rozpráva o nejakom pilotnom projekte dajme tomu o príslušníkoch ozbrojených síl v zahraničí, čiže odskúša to tam aj z hľadiska toho zneužitia a vidieť to, ako to funguje, ako sa pustiť v plnom formáte do toho. Ale je to predmetom diskusií, sú tam aj ústavnoprávne problémy niektoré z hľadiska tajnosti a tak ďalej... (Prerušenie vystúpenia časomerom.)
Simon, Zsolt, minister pôdohospodárstva a rozvoja vidieka SR (2011-06-29):
Ďakujem pekne. (Ruch v sále.)
Mikloš, Ivan, poslanec NR SR (2015-06-17):
Vážený pán predseda, vážené panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému bodu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015. Pán predseda, prosím, otvorte rozpravu k uvedenému návrhu zákona.
Laššáková, Jana, doterajšia podpredsedníčka NR SR (2016-03-23):
Pán poslanec Augustín Hambálek.
Kuffa, Štefan, poslanec NR SR (2013-09-18):
... v riadnom, aby sme mohli rokovať v riadnom rokovacom čase, aby sme teraz nerokovali v túto nočnú hodinu. Ďakujem.
P. Hrušovský, podpredseda NR SR: (2002-05-15):
(Hlasovanie.) 109 prítomných, 109 za. Návrh sme schválili. Prosím teraz, pán poslanec, aby ste uvádzali hlasovanie k prerokúvanému návrhu zákona, ktorým sa mení a dopĺňa Občiansky zákonník v znení neskorších predpisov a o zmene a doplnení niektorých zákonov . Pán poslanec Ivanko. A. Ivanko, poslanec: Ďakujem, pán predsedajúci. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí vládny návrh zákona prerokovať v druhom čítaní. Dajte hlasovať o tomto mojom návrhu.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 146, za 30, proti 19, zdržalo sa 97 poslancov. Návrh nebol schválený. Teraz prosím pani poslankyňu Simonu Petrík, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani (tlač 1180). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 1180.)
Sulík, Richard, poslanec NR SR (2012-08-02):
Pán Paška, okrem minúty existuje niečo ako základné správanie, základná slušnosť. Ďakujem vám pekne.
Poliačik, Martin, poslanec NR SR (2013-03-15):
No, pán kolega, ja... (Prerušenie vystúpenia predsedajúcou.)
Glváč, Martin, podpredseda NR SR (2016-11-25):
Ďakujem. V rozprave ďalej vystúpi pán poslanec Marček, nech sa páči.
Ďuriš Nicholsonová, Lucia, podpredsedníčka NR SR (2016-11-23):
Pán poslanec Beblavý.
Ježík, Jozef, poslanec NR SR (2012-10-16):
Pán predseda, ďakujem. V rozprave vystúpili dvaja poslanci, z toho pán poslanec Novotný dal procedurálny návrh, aby sme ďalej nepokračovali v prerokovávaní tohto návrhu zákona.
R. Kaliňák, podpredseda vlády a minister vnútra SR: (2009-12-03):
Ak sa chceme baviť o legislatívnych nedostatkoch jednotlivých zákonov, poďme, ja počkám na akýkoľvek váš návrh, ktorý mi doručíte. Ja som sa pozrel na ten zákon a nevidel som, že zákon má širší dosah, ako je priestor v miestnosti a jej bezprostrednej blízkosti. V jej bezprostrednej blízkosti môžem postaviť desiatky policajtov. Nakoniec to bolo aj v prvom aj druhom kole. Čo sa deje 500 m, kilometer alebo 10 kilometrov od volebnej miestnosti, ja nemám šancu ovplyvniť, nemám. A tam potom vymyslime a hovorím, preto sa pýtam. Ak vymyslíte spôsob, ja sa vám zaňho poďakujem, tu ho budem uvádzať ten návrh zákona na tomto mieste a poviem, vážené dámy a páni, teraz preberáme návrh, ktorý mi pripravil pán poslanec Kahanec a chcem povedať, že sám som to nebol nijakým spôsobom doriešiť, ale tu je ten návrh, ktorý považujem za ideálny, rozumný, poďme ho všetci 150 hlasmi schváliť. Ja som na to pripravený, pán poslanec, to vám sľubujem. (Potlesk.)
Hrnčiar, Andrej, podpredseda NR SR (2018-05-15):
Pani poslankyňa Grausová. Zapnite pani poslankyňu Grausovú.
Laššáková, Jana, podpredsedníčka NR SR (2015-06-18):
Na vystúpenie pána poslanca s faktickými poznámkami sa hlásia pani poslankyňa Žitňanská, páni poslanci Muňko, Kondrót, Martvoň, Přidal, Daniš, Hraško, Bagačka, osem poslancov. Končím možnosť prihlásiť sa s faktickými poznámkami. Nech sa páči, pani poslankyňa Žitňanská.
P. Hrušovský, predseda NR SR: (2005-03-17):
Teraz poprosím pána ministra Kaníka, aby odpovedal na otázku pani poslankyne Tóthovej, ktorá sa vás pýta: „V roku 2004 bolo vytvorených a obsadených 7 650 pracovných miest, ale pri hromadnom prepúšťaní v tom istom roku zaniklo 23 661 pracovných miest (podľa štatistiky vášho ministerstva). Ako si podľa tejto štatistiky možno vysvetliť tvrdenie vlády SR, že na Slovensku klesá nezamestnanosť?“ Pán minister.
M. Číž, podpredseda NR SR: (2008-12-02):
Teraz má s faktickou slovo pán László Szigeti.
Grendel, Gábor, podpredseda NR SR (2020-03-24):
Pán poslanec Suja.
Šimečka, Michal, podpredseda NR SR (2024-01-19):
Ďakujem veľmi pekne. Tak ak ho máte písomne, tak ho sem založíme a zrejme sa bude o ňom hlasovať, ak sa bude hlasovať, lebo to asi nesúvisí priamo s prerokúvaným bodom, ale môže sa o ňom hlasovať pri ďalšom hlasovacom bloku. Za seba len môžem povedať, že ja sa snažím vôbec nijakým spôsobom nevstupovať do rozpravy. (Potlesk.) Pani poslankyňa Gažovičová, prosím, máte slovo.
Pellegrini, Peter, predseda NR SR (2015-11-11):
Prezentujme sa a hlasujme. (Hlasovanie.) Prítomných 137 poslancov, za hlasovalo 80, zdržalo sa 57 poslancov. Konštatujem, že sme schválili vládny návrh zákona o cezhraničnej spolupráci pri vysielaní zamestnancov na výkon prác pri poskytovaní služieb. Pani poslankyňa Vaľová teraz uvedie hlasovanie v druhom čítaní o návrhu poslankýň Národnej rady Slovenskej republiky Viery Šedivcovej, Viery Tomanovej, Svetlany Pavlovičovej, Márie Janíkovej a Evy Hufkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 1634, bod 19 schváleného programu). Nech sa páči, pani poslankyňa.
Vašečka, Richard, poslanec NR SR (2024-05-02):
Ďakujem veľmi pekne. Ďakujem za vystúpenie pani poslankyni. Je to pre mňa taká zaujímavá sonda, budem reagovať na pani poslankyňu, ale aj tie faktické a reakcie, sondou do vášho uvažovania a chápania sveta a hlavne chápania iných ľudí. Ja necítim hnev a je asi aj veľmi dobrá rada, aby sme nerobili svoje rozhodnutia a nepredkladali zákony z hnevu alebo ako ste spomínali, to mi je tiež také veľmi vzdialené a nepochopiteľné, z nenávisti, ale z nejakého presvedčenia. Vy máte nejaké presvedčenie, či je dobromyseľné, zlomyseľné, to ja neviem, ani sa to neodvažujem tvrdiť. Pani poslankyňa vo svojom vystúpení začala nejakou fikciou, zle zapla prvý gombík, povedala, že čo my chceme dosiahnuť týmto zákonom, pričom deklarujeme, že nechceme, ide nám naozaj o jednoznačný údaj pre štát, ktorý vyplýva z genetického testu, čo je jednoznačne objektívna biologická skutočnosť, to znamená, že niekto má, keď to poviem tak, keď nie telo, tak bunky muža alebo ženy, a chceme, aby to bolo zaznačené v rodnom čísle. Všetko ostatné alebo nič iné neriešime. Môžete to vidieť, môžete nás podozrievať, v tom vám nezabránime, môžte sa hnevať, asi to chápete ako zlo, takže hnev je prirodzená reakcia na to, čo považujeme za zlo. Ja sa za to na vás nehnevám, ani vám to nezazlievam. Dokonca asi je to správne, že sa hneváte, keď ste o tom presvedčená, ale za nás ako predkladateľov zákona vám môžem povedať, že sa mýlite. Nech sa páči, môžte vystupovať ďalej v rozprave, ja vás budem počúvať. Ale zatiaľ tam nemám nič, na čo by som reagoval, lebo vaše vystúpenie vychádzalo z fikcie a celý čas potom už išlo po tej, podľa tej fikcie, nie podľa návrhu a reality zákona.
Paška, Pavol, poslanec NR SR (2011-07-13):
Áno, ďakujem.
Dostál, Ondrej, poslanec NR SR (2017-09-05):
Ďakujem. Keďže hovoríme o dani z príjmu fyzických osôb, tak hovoríme ani nie tak o príjmoch štátneho rozpočtu ako o príjmoch samospráv. A teda nejak asi som to nečítal dosť, dosť pozorne, ale teda zaujímalo by ma, že aké konkrétne to kúpeľníctvo napríklad bude mať dopady na príjmy samospráv. Pretože tuto štát nie je tým istým subjektom, nie je tým istým subjektom ako samosprávy, ale možno je to presne tak, ako hovoril pán poslanec Mihál, že to je tak zanedbateľné, že v zásade ani, ani netreba sa tomu bližšie venovať. Samozrejme, že v doložke to je nejako vyčíslené, ale ide o to, či má štát, alebo teda štát robiť zmeny na úkor samospráv bez toho, aby im to kompenzoval, keď na druhej strane napríklad pripravuje iné ministerstvo novelu zákona o obecnom zriadení, kde teda sa tvári, že je prosamosprávne, v skutočnosti je to prostarostovské, a pre samosprávy sú oveľa dôležitejšie veci, ktoré nastavujú fungovanie z hľadiska finančných podmienok.
Fedor, Martin, poslanec NR SR (2012-09-28):
Ďakujem. Vážená pani predsedajúca, poslankyne, poslanci, vážení prítomní, Výbor Národnej rady Slovenskej republiky pre obranu a bezpečnosť predkladá v súlade s uznesením Národnej rady č. 33 zo 16. mája 2012 a § 9 zákona č. 166/2003 Z. z. Správu výboru o stave použitia informačno-technických prostriedkov za I. polrok 2012. V súlade s § 9 zákona č. 166/2003 Z. z. výbor požiadal Slovenskú informačnú službu, ministerstvo vnútra za Policajný zbor, ministerstvo obrany za časť Vojenské spravodajstvo, a to zvlášť Vojenské obranné spravodajstvo a Vojenská spravodajská služba, požiadal ďalej ministerstvo spravodlivosti – Zbor väzenskej a justičnej stráže, ministerstvo financií za úsek Colnej správy v mesiaci júl 2012 o zaslanie Správy o použití informačno-technických prostriedkov za I. polrok 2012. Správu o použití ITP za I. polrok 2012 predložili všetky dotknuté subjekty vo verzii, ktoré neobsahujú utajované skutočnosti, a niektoré z nich aj v informácii vo verzii, ktoré takéto skutočnosti obsahujú. Údaje o použití informačno-technických prostriedkov neobsahujúce utajované skutočnosti, tak ako ich jednotlivé dotknuté subjekty predložili, sú uvedené v predloženej správe. Výbor Národnej rady pre obranu a bezpečnosť uvedenú správu prerokoval 4. septembra 2012 na svojej 6. schôdzi, zobral ju na vedomie a odporučil Národnej rade Slovenskej republiky vziať ju na vedomie. Návrh na uznesenie je súčasťou správy a dovoľte mi ho v stručnosti predniesť. Návrh na uznesenie Národnej rady Slovenskej republiky k Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za I. polrok 2012. Národná rada Slovenskej republiky berie na vedomie Správu výboru pre obranu a bezpečnosť o stave použitia informačno-technických prostriedkov za I. polrok 2012. Ďakujem.
Kažimír, Peter, podpredseda vlády a minister financií SR (2012-09-27):
Veľmi krátka reakcia na reakciu. To sa nám stáva s pánom poslancom Kollárom vždy a veľmi často, že on niečo počuje, on si niečo zapíše, on si niečo prečíta a potom to nejakým spôsobom interpretuje, veľmi pokojným, kultivovaným spôsobom, samozrejme. Takže k mojej tlačovej konferencii dnes, ktorú zrejme zhliadol, ja som ju zažil, lebo som na nej vystupoval, na tej tlačovej konferencii, slovo hochštapleri padlo, ale nie v súvislosti s prípravou štátneho rozpočtu, čoho sa teda asi dotkol autor rozpočtu, ale v súvislosti s finančnou správou. Pozrite si to a prehrajte si to. A tu si stojím za slovom, že finančnú správu Slovenskej republiky v prvom štvrťroku tohto roku zničili, skolabovali hochštapleri, konkrétne menovaní a, bohužiaľ, z hľadiska zodpovednosti to patrí na triko konkrétnych ľudí, ak chcete, môžem ich aj menovať: pán Krnáč, pán Mikulčík, pán Ďurajka a pán bývalý minister Mikloš. S konkrétnymi následkami, ktoré si musíme vylízať dodnes. Čiže nie vo vzťahu k rozpočtu, ale vo vzťahu k finančnej správe. Prosím. (Potlesk.)
Kuffa, Štefan, poslanec NR SR (2013-04-16):
Ďakujem za slovo, vážená pani podpredsedníčka. Milí kolegovia, kolegyne, chcel som reagovať na pána podpredsedu Figeľa práve aj v tom, čo skončila kolegyňa pani ministerka Tomanová, a to sú práve tie stimuly na nové pracovné miesta. Bolo to naozaj tak a bolo to aj v minulosti, ale, žiaľ, aj teraz. Toto nie je cesta. Je, ak by sme toto považovali za správnu cestu, tak je to veľmi nespravodlivé. Je to veľmi nespravodlivé voči drobným podnikateľom, živnostníkom, možno začínajúcim alebo tí, ktorí majú ako malé firmy, keby takíto malí, drobní podnikatelia dostali, ja neviem, dnes by som začal podnikať, vybavil si živnosť a dostal by som 54-tisíc eur, no tak ja neviem, tak zajtra asi by sa vyprázdnili celé úrady práce a by sme vyriešili nezamestnanosť. To, že na Slovensku je 400-tisíc nezamestnaných, to naozaj nie je dobré, nie je to dobrá cesta. Myslím si, že všetkým nám poslancom by malo ísť o to, aby sme sa usilovali o spoločnú vec, aby ľudia mali prácu. 40-tisíc teda nezamestnaných, ktorých pribudlo, to je takmer, poviem takmer, a možno aj 99 % alebo 98 % konkrétnych rodín, ktoré prišli minimálne teda o jeden príjem v rodine. Možno niekde sú to naraz dvaja manželia, kde prišli o túto prácu. K pánu ministrovi som chcel ešte, ak dovolíte, reagovať, že nie je cesta vytvárať tuná komandá a špeciálne zložky na odhaľovanie a potláčanie čiernej práce. Tu treba vytvoriť komandá a zložky špeciálne na možno tvorbu nových pracovných miest a vyhľadávanie nových pracovných miest a nie potláčanie. Nevytvárajme tu policajný štát, ja by som hlasoval proti.
Bugár, Béla, podpredseda NR SR (2018-05-09):
Pán poslanec Baránik.
Hrnčiar, Andrej, podpredseda NR SR (2017-09-07):
Žiadne faktické poznámky na vystúpenie pána poslanca. O vystúpenie v rozprave požiadal spravodajca. Nech sa páči, pán poslanec Petrák.
Taraba, Tomáš, poslanec NR SR (2020-06-05):
Pán poslanec, ďakujem za pripomienku. Ja vôbec nespochybňujem potrebu a prínos toho, čo ideme schváliť, ja len sa zamýšľam nad tým, že ak si túto argumentáciu vypočuje všetok ostatný segment biznisu, tak povie, veď dobre, ale prečo na nás nepoužívate tú istú logiku? To je celé. A pán minister mi povedal, že sa k tomu vyjadrí teda v záverečnej správe, takže, á, v rozprave, tak ďakujem pekne.
Jasaň, Viliam, poslanec NR SR (2015-05-13):
Konštatujem, že sme odhlasovali všetky návrhy zo spoločnej správy aj z rozpravy. Prosím, pán predseda, dajte hlasovať o postúpení návrhu zákona do tretieho čítania ihneď.
Bugár, Béla, podpredseda NR SR (2011-09-13):
O slovo sa hlási pán minister Simon. (Ruch v sále.) Až tak sa netešte.
Grausová, Natália, poslankyňa NR SR (2017-09-13):
Ďakujem. Chcem sa pani Dubačovej opýtať, či by nebolo vhodné medzi tých extrémistov zaradiť aj zahraničných agentov, či by, či neuvažuje aj o takomto pozmeňujúcom návrhu.
P. Hrušovský, predseda NR SR: (2004-10-20):
Panie poslankyne, pokoj. Vyhlasujem päťminútovú prestávku. (Reakcie v pléne.) Pán poslanec,  páni poslanci, prosím o pokoj. Vyhlasujem päťminútovú prestávku. Poprosím navrhovateľa a spravodajcu, aby sa dostavili na krátku poradu. Poprosím, páni poslanci. (Prestávka.) (Po prestávke.)
Jurinová, Erika, podpredsedníčka NR SR (2014-09-17):
Pán poslanec Kuffa.
B. Bugár, podpredseda NR SR: (2005-05-25):
Prosím poverenú členku ústavnoprávneho výboru poslankyňu Janu Laššákovú, aby podala správu o výsledku prerokovania materiálu vo výboroch. Nech sa páči.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 77, zdržalo sa 54. Otváram rozpravu v rámci tretieho čítania . Pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu v rámci tretieho čítania za skončenú. Pani poslankyňa, nech sa páči. M. Demeterová, poslankyňa: Pán predsedajúci, dajte hlasovať o zákone ako o celku s odporúčaním gestorského výboru schváliť.
Paška, Pavol, predseda NR SR (2014-10-30):
(Hlasovanie.) 133 prítomných, 126 za, 4 sa zdržali, 3 nehlasovali. Návrh sme schválili.
P. Paška, predseda NR SR: (2006-09-07):
(Hlasovanie.) 138 prítomných, 138 za. Konštatujem, že Národná rada schválila uznesenie k ročnej správe o výsledku hospodárenia Exportno-importnej banky Slovenskej republiky za rok 2005 . Pokračujeme hlasovaním o návrhu uznesenia k ročnej účtovnej závierke Fondu národného majetku Slovenskej republiky za rok 2005, je to tlač 34. Poprosím spoločného spravodajcu pána poslanca Milana Reháka, aby uviedol hlasovanie.
Bugár Béla, podpredseda NR SR (2017-02-07):
Prezentujme sa a hlasujme o tomto návrhu. To znamená, prerokovať tento návrh zákona v druhom čítaní. (Hlasovanie.) Prítomných 139 poslancov, za 97, proti 21, zdržalo sa 20 poslancov, 1 nehlasoval. Nech sa páči, výbory a lehoty.
Paška, Pavol, predseda NR SR (2013-11-29):
(Hlasovanie.) 137 prítomných, 82 za, 11 proti, 43 sa zdržalo, 1 nehlasoval. Schválili sme novelu zákona č. 543 o ochrane prírody a krajiny. Pani poslankyňa Hufková uvedenie v druhom čítaní hlasovanie o vládnom návrhu zákona o presadzovaní práv duševného vlastníctva colnými orgánmi, je to tlač 713. (Hlasovanie o vládnom návrhu zákona o presadzovaní práv duševného vlastníctva colnými orgánmi , tlač 713.)
Hrnko, Anton, poslanec NR SR (2017-09-13):
Dobre. Tak toto číslo Pamäti národa... A upozorňovali generálneho riaditeľa, nech to preskúma, generálneho prokurátora, nech to preskúma, či náhodou použitie štátnych prostriedkov šéfom inštitúcie štátnej, platenej zo štátnych prostriedkov je možné na politický boj proti vládnej koalícii, proti vláde. Však on sa pustil do politického zápasu! Tak keď politicky bojuje, musí predpokladať aj to, že bude politicky sa s ním, tá politická strana sa bude k nemu politicky správať. To nie je také jednoduché. No a záver je, nebudem sa vlastne ďalej k tejto veci vyjadrovať, len niekto tu šibrinkuje takými termínmi ako ľudáctvo, SNS, ľudáctvo tam, ľudáctvo sem. A ja sa pýtam, a čo je to to ľudáctvo. Dole je Andrej Hlinka, najväčší ľudák, ako výkvet slovenského národa. V zozname Floriána Tománka, Ferdiša Jurigu, ktorý v mene slovenského národa v Uhorskom sneme nasadením svojho vlastného života vyhlásil nezávislosť Slovenska od Uhorska. Aj to bol ľudák. Aj iní boli ľudáci. Aj biskup Vojtašák bol ľudák, aj minister Sivák za Slovenského štátu, toho fašistického štátu. Má v Yad Vashem bustu... Viete, čo je busta v Yad Vashem? To je najvyššie ocenenie človeka, ktorý počas holokaustu pomohol, pomáhal Židom. Minister Sivák tam tú bustu má. Aj to bol ľudák. A keby ste mu povedali, že nie je ľudák, tak by sa urazil A teraz otázka je opäť, akú pamäť národa to my pestujeme. Tu je v podstate selektívna pamäť národa, ktorá vyhovuje určitej časti ľudí, ktoré ani nevie, aký úradný jazyk bol napríklad na Slovensku, však, pani Dubačová, hej, počas, pardon, počas II. svetovej vojny. Takže takéto veci, áno. Takže toto, tento zákon nemá riešiť nejakého Krajňáka. Tento zákon má riešiť to, aby sa takéto situácie už nemohli opakovať. Ďakujem za pozornosť. Myslím, že som vás dnes moc nepresvedčil, ale povedať som to musel. Ďakujem.
Blaha, Ľuboš, podpredseda NR SR (2024-02-13):
Ďakujem pekne, pán poslanec. Otváram všeobecnú rozpravu. Do rozpravy som dostal štyri prihlášky. Za klub Progresívne Slovensko sa prihlásila pani poslankyňa Zora Jaurová. Nech sa páči, pani poslankyňa, máte slovo.
P. Paška, predseda NR SR: (2008-09-16):
Návrh sme postúpili do druhého čítania.
Hrnčiar, Andrej, podpredseda NR SR (2018-12-05):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Nehézovej.
M. Číž, podpredseda NR SR: (2008-02-05):
S faktickými poznámkami sa hlásia Jozef Burian, Tibor Cabaj, Pelegrini Peter, Žitňanská Lucia, Martinák Ľuboš, Kvorka Ján. Ak sú to všetci prihlásení, uzatváram možnosť prihlásiť sa s faktickou poznámkou. Slovo má pán poslanec Burian.
Viskupič, Jozef, poslanec NR SR (2014-09-24):
No bolo vám to treba, pán poslanec Číž? (Smiech v sále.) Je taká česká pesnička Je nebezpečné dotýkat se hvězd, je nebezpečné dotýkat se nebe. No a mám pocit, že dotkli ste sa toho. Svojho času John Lennon bol vždycky tak populárny a niekedy mal taký pokles popularity a vyhlásil, že je populárnejší než Ježiš Kristus. A to mu teda moc nepomohlo. No a teraz mám pocit, že ste nám chceli teda odkázať, že máte medzi smerákmi ľudí, ktorí sú minimálne tak populárni a tak obľúbení ako jedna hviezda mediálneho sveta. A toto asi podľa mňa nebude celkom v súlade s verejnou mienkou, odhliadnuc od toho, čo si myslia o parlamente a poslancoch ako takých. Čiže nemyslím si, že príklad s Adelou Banášovou je na superfunkcionárov strany SMER ten pravý orechový a že to niekomu pomohlo niečo osvetliť. Ale v jednej časti ma zamrazilo, zrovna keď ste sa venovali tomu slovičkáreniu medzi otázkami, čo môže a čo nemôže urobiť poslanecký klub strany SMER. A tam teda prišla sila. „Ak sa nám bude chcieť, tak tu naskladáme desať klubov a môžete si ísť pískať." Ani raz ste nepovedali, že v duchu toho zákonodarného ustanovenia sa môže dopĺňať program a je to myslené extenzívne, alebo upratovať, či to bude na 13. mieste alebo koniec. O vyraďovaní aj v duchu toho, o čom sme sa na začiatku volebného obdobia bavili, pričom aj sme rozširovali právomoci predsedu, sme sa nikdy nebavili o tom, že môžete svojvoľne návrhy opozície... (Prerušenie vystúpenia časomerom.)
Hraško, Igor, poslanec NR SR (2015-03-17):
Ďakujem za slovo. Lojzo, chceš teda povedať, že dnes jediný nástroj takej tej priamej demokracie, ktorý je zakotvený v ústave, tým je referendum, je skutočne pre občanov funkčný? Tebe teda podľa tvojho vyjadrenia vyhovuje súčasný stav, čiže len aby moc bola v rukách politikov a nikoho iného. Už som sa to pýtal v predchádzajúcej mojej faktickej poznámke a pýtam sa to ešte raz: máš snáď ľudí na Slovensku aj ty za hlupákov? Naozaj si myslíš, že by pripustili nejakú hlúposť, ktorú si uviedol síce ako extrémny prípad alebo príklad, ale myslíš si, že by ľudia prišli zahlasovať za, respektíve neprišli by tí, ktorí by zahlasovali proti takejto hlúposti? Vieš, ono ľudia v súčasnosti na Slovensku sú len znechutení tým, čím ich kŕmi oligarchia cez svoje médiá a ovládaných politikov. Ale ver tomu, že keby sa situácia dokázala aspoň raz zmeniť, tak už to potom nebude možno treba ani referendá. Možno ten nástroj nebude treba. Ale v súčasnosti je nevyhnutný, je nefunkčný. A keby som ťa mal ešte doplniť, tak nepovedal si, že v tom Švajčiarsku majú vydávané ku každému referendu aj brožúrky, že tam majú kampaň aj za, aj proti tomu danému referendu alebo tej referendovej otázke, ktorá tam je. Tam sa vedie kampaň korektne. U nás tieto veci nemáme dotiahnuté. Nielen kvórum, nielen počet alebo teda počet účasti na platnosť, ale dokonca aj záväznosť. V tom Švajčiarsku majú riešenú aj záväznosť. U nás to je spochybniteľné. A my tieto veci chceme napraviť. Chceme priblížiť ľuďom spôsob, akým dokážu aspoň raz v živote alebo niekoľkokrát klepnúť politikom po prstoch.
M. Hort, podpredseda NR SR: (2006-10-20):
Dovoľte, aby som vám zaželal príjemný posledný rokovací deň tohto pracovného týždňa. O ospravedlnenie svojej účasti na dnešnom rokovaní písomne požiadali títo poslanci: Ivan Mikloš, Viliam Veteška, Rudolf Pučík, Mikuláš Dzurinda, Rudolf Bauer, Milan Rehák, Ľubomír Petrák, Jaroslav Ivančo a Jozef Líška. Panie poslankyne, páni poslanci, pristúpime k prvému čítaniu o návrhu poslankyne Národnej rady Slovenskej republiky Jany Laššákovej na vydanie zákona, ktorým sa mení a dopĺňa zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov . Tento návrh zákona ste dostali ako tlač 108. Návrh na jeho pridelenie na prerokovanie výborom máte v rozhodnutí č. 108. Dávam teraz slovo poslankyni Jane Laššákovej, aby návrh zákona uviedla. Nech sa páči, pani kolegyňa.
I. Andruskó, poslanec: (2008-12-03):
Prosím, pán predseda, dajte hlasovať o tomto návrhu. Ďakujem.
Kollár, Boris, predseda NR SR (2022-11-08):
Dobre, súhlas. Dobre.
Laššáková, Jana, podpredsedníčka NR SR (2014-11-08):
Pán poslanec Uhliarik.
Glváč, Martin, podpredseda NR SR (2018-10-22):
Ďakujem. S faktickými poznámkami dvaja poslanci. Končím možnosť prihlásiť sa. Pani poslankyňa Kiššová, nech sa páči.
Hrnčiar, Andrej, podpredseda NR SR (2019-09-24):
Pani poslankyňa Grausová.
Beluský, Martin, poslanec NR SR (2021-07-01):
Ďakujem pekne za slovo a keďže sa neprihlásil žiadny koaličný poslanec, tak predpokladám, že nemajú žiadne výhrady k tomu, čo som povedal, a budú akceptovať tie moje pripomienky. Pán poslanec Filip Kuffa, áno, ja to opakujem, nie sme proti očkovaniu ako takému, sme za jeho dobrovoľnosť, ale pri plnom poskytnutí informácií, to znamená, že každý človek, ktorý sa dá zaočkovať, musí vedieť, aké riziká sú s tým spojené a, samozrejme, aké sú s tým spojené aj prípadné benefity. Pán poslanec Schlosár, ľudia sa zúčastňujú experimentov a s tým úplne súhlasím, pretože ten papier, ktorý ľudia podpisujú pri tom očkovaní, tak tam je napísané, že oni vlastne sú súčasťou zisťovania bezpečnosti. Čiže vlastne sám ten štát alebo to centrum očkovacie, ktoré ide zaočkovať, vlastne informujú o tom, že oni sú vlastne len súčasťou nejakého experimentu a budú zisťovať na nich, či vlastne je to bezpečné. Pán poslanec Suja, áno, prezidentka by to mala určite zablokovať, tak ako to sľúbila. Ak to neurobí, treba ju určite k tomu nejakým spôsobom vyzvať. Ešte raz zopakujem, ak to chce vláda schváliť rýchlym spôsobom, môže to spraviť cez skrátené legislatívne konanie, tam je tiež, samozrejme, nejaká pochybnosť, ale určite by to nemala robiť ako prílepok. Pani poslankyňa Sulanová, áno, treba, keď chceme odmeňovať ľudí, teda očkovať, nech odmeňuje ľudí, ktorí sú zdraví, aj iným spôsobom, a treba tým pádom odmeňovať aj ľudí, ktorí COVID proste už prekonali, alebo ľudí, ktorí sa nemôžu zo zdravotných dôvodov zaočkovať. Prečo takíto ľudia nemôže byť tiež odmeňovaní? Pán poslanec Taraba, dali dodatok, ktorý zabráni opozícii zahlasovať, s tým súhlasím. Ja však verím v dodržiavanie rokovacieho poriadku a verím, že pán predsedajúci nedá o tomto hlasovať, čiže budeme môcť ten zákon prijať. Marian Kotleba, myslím si, že akýkoľvek kameň v priehrade bude asi príliš malý, aby sme niečo urobili. Pán poslanec Štefan Kuffa, či je to negatívna alebo pozitívna diskriminácia, to je diskutabilné. Podľa mňa by to bola negatívna v prípade, že by sa nezaočkovaní, že by tí nezaočkovaní museli platiť nejaké peniaze, ale je to, samozrejme, diskutabilné. Ostatným ďakujem.
Sulík, Richard, poslanec NR SR (2013-06-27):
Ďakujem pekne. Pán predseda, po tom, ako dnes prebiehala živá rozprava k bodu rozvody dohodou, dostali sme signály, že by sa dalo diskutovať o tomto aj s vaším klubom alebo aspoň s niektorými poslancami, tak sme sa rozhodli stiahnuť tento návrh a predložíme ho niekedy v budúcnosti po tom, ako budeme jednať s vaším poslaneckým klubom. Takže týmto sťahujem návrh rozvody dohodou a tu to mám aj písomne.
Bugár, Béla, podpredseda NR SR (2011-04-05):
Ďakujem. Pán poslanec Lazár, nech sa páči.
Bugár, Béla, podpredseda NR SR (2017-12-13):
Prezentujme sa a hlasujeme. (Hlasovanie.) Prítomných 142 poslancov, za 82, proti 59, 1 nehlasoval. (Potlesk.) Konštatujem, že návrh štátneho rozpočtu sme schválili. Nech sa páči, pán spravodajca, návrh uznesenia.
P. Paška, predseda NR SR: (2007-10-26):
Takže poprosím teraz o kratučkú prestávku a budeme pokračovať rokovaním o návrhoch, ktoré prednesie v zastúpení vlády pán minister hospodárstva Ľubomír Jahnátek. Ďakujem. (Prestávka.) (Po prestávke.)
Galko, Ľubomír, poslanec NR SR (2024-01-16):
Ďakujem pekne. Ono v tomto vystúpení pán Dostál veľmi presne popísal, že čo sa vlastne stalo v minulosti pritom, ako pán Pellegrini viedol hlasovanie v Národnej rade Slovenskej republiky, ja to potvrdzujem. Ja som dal v minulosti obšírny pozmeňovací, vyčerpávajúci návrh, ktorý sa skladal zo 180 bodov, pričom som úmyselne požiadal o každom bode hlasovať zvlášť práve preto, aby sa kolegovia poslanci a poslankyne mohli naozaj slobodne rozhodnúť. V 179 prípadoch bola veta: „Nasledujúce body sa primerane prečíslujú,“ v jednom bode to byť nemalo a ja som to omylom prečítal aj pri tomto bode. Predsedajúci Žiga si to všimol, upozornil ma na to, išiel si to preveriť hore na legislatívu s tým, že ak to bude treba prečítať znova, tak budem k tomu vyzvaný, napriek tomu, že som o to žiadal, tak mi to nebolo umožnené. A potom predsedajúci Pellegrini to využil ako zámienku a nedal o tomto, o týchto 180 bodoch hlasovať v tom čase. A dnes pán Pellegrini hrubo klamal, keď povedal, že pri všetkých pozmeňovacích návrhoch v minulosti, kde nedal hlasovať, chýbali celé state, celé veľké odseky a podobne. To bolo hrubé klamstvo, pretože omylom jedna pridaná neškodná veta pri jednom bode zo 180 nie sú celé state a odseky. Ale tak potom nech sa pán Pellegrini nečuduje, že ja ho nazvem dilinom. Pretože dilino to nie je žiadna urážka. Dilino v rómčine znamená nevzdelaný, nevedomý človek, ktorý sa odmieta dať poučiť. Takže to pomenovanie k pánovi Pellegrinimu je ešte veľmi láskavé, oveľa horšie pomenovania by sa dali použiť a bude aj horšie, pokiaľ sa neprestane správať ako dilino. Ďakujem pekne. (Potlesk.)
Bugár, Béla, podpredseda NR SR (2016-05-25):
Pán poslanec Burian, môžete reagovať na faktické.
T. Cabaj, podpredseda NR SR: (2009-09-11):
S faktickou poznámkou sa hlási pán predseda výboru Jozef Halecký. Nech sa páči. Končím možnosť prihlásiť sa s faktickou.
Kollár, Boris, predseda NR SR (2021-10-26):
Vážené pani poslankyne, vážení páni poslanci, pokračujeme v prerušenom rokovaní. S procedurálnym návrhom teraz vystúpi, vystúpia traja poslanci. Prvá – pani poslankyňa Žitňanská. Nech sa páči, pani poslankyňa, máte slovo.
Kamenický, Ladislav, poslanec NR SR (2012-11-30):
Ďakujem. Pán Mikuš, musím zatlieskať. Znelo to veľmi vierohodne. Skutočne som, sám by som vám uveril. To, čo ste hovorili, aj ste sa tu usmievali, veď dokonca vám kolegovia z MOST-u – HÍD zatlieskali. Musím povedať, ja som si správu Svetového ekonomického fóra takisto prečítal. Aj to, že je nedôvera v politikov, že sa zhoršila na 136. miesto, aj to, že sme stratili dve miesta. Vy ste si zabudli pozrieť jednu vec, kedy to bolo vydané. Bolo to v apríli 2012. To znamená, keď sme my boli v parlamente asi tak jeden mesiac, hej, čiže čo tam bolo hodnotené? To bolo hodnotené, to sa vždycky hodnotí rok voči roku. Ja viem, že vy mi tu budete rozprávať, že vy ste boli iba 18 mesiacov alebo koľko vo vláde a podobne. To bolo hodnotenie vášho vládnutia. Takže super vystúpenie, až nato, že myslím, že ste si nakydali do vlastného hniezda. Ďakujem pekne. (Potlesk.)
Viskupič, Marián, poslanec NR SR (2022-09-30):
Pán predseda, ďakujem pekne za slovo. Pán kolega Beluský, ďakujem pekne za vaše vystúpenie. Myslím si, že vaše otázky zodpovie, samozrejme, pán predseda Rozpočtovej rady. Ja len jednu vec si dovolím vlastne s tým HDP. No do toho výpočtu vstupuje nominálne HDP, ktoré bude teda výrazne zvýšené infláciou, tohtoročnou, budúcoročnou, a, samozrejme, toto nominálne HDP sa porovnáva so starými dlhmi, čiže s tými pôvodnými číslami, preto bude vlastne tento na pohľad veľmi dobrý vývoj zníženia, zníženia našej zadlženosti, ale ešte raz, a to musí padnúť, to je len krátkodobá epizóda, tak ako povedal pán predseda, ale hlavne to nijakovsky neukazuje, že sa nám niečo alebo že sa vláde niečo podarilo. Je to skutočne len dôsledok výraznej inflácie a nie je to nijak pozitívne, pozitívny vstup. Ďakujem pekne.